Trio Bryggeri

Trio Bryggeri produserte øl og mineralvann i Skien. Bryggeriproduksjonen foregikk på Kjørbekk i Skien. Bryggeriet hadde sterk lokal tilknytning i grenlandsområdet. 

Bryggeriet var i mange år eid av familien Kåsa, som solgte Trio til Macks Ølbryggeri i Tromsø i 2004.Mack lanserer Union Bryggeri på Klosterøya , Om Klosterøya  (besøkt 2009-10-05)

 Historie 
miniatyr|Logoen var godt kjent i hele Telemark
miniatyr|Etiketter brukt på Trios produkter
Trio bryggeri ble startet av Knut Hansson Kåsa i 1924, da under navnet Trio mineralvannfabrikk, med brusproduksjon i nordre bydel i Skien. Senere flyttet bryggeriet til nye lokaler på Kjørbekk sør for Skien. Knut Hansson Kåsa (1894 -1980) var bondegutt fra Eidsbygda i nåværende Nome kommune. Knut Hansson Kåsa var en selvlært gründer og forretningsmann, var samfunnsinteressert og hadde flere styreverv i lokalt samfunnsliv. Han hadde også stor interesse for kultur og språk - var leikleder i folkedans-miljøet og var aktiv målmann hele sitt liv. Han ble tildelt Kongens fortjenstmedalje i sølv i 1980. Samme år overtok sønnen Hans Eirik Kåsa ledelsen av bedriften og utviklet virksomheten videre.

Fabrikken lå lenge i Gjerpensgate i nordre bydel i Skien, men trengte etter hvert mer plass og flyttet produksjonen til det nye industriområdet Kjørbekk i 1976. Trio brus og Trio epledrikk var kjent for "alle" telemarkinger - Telemark og Vestfold var viktigste salgsområder.

Fabrikken hadde på et punkt agentur for Coca Cola i Telemark, noe som ga bedriften et betydelig løft. Trio måtte dog i 1980 se sitt agentur overlevert til Lundetangen, da Ringnes kjøpte opp bryggeriet og Coca Cola kom inn på eiersiden. Med tap av Coca Cola tok Trio kontakt med Pepsi Cola, og fikk napp. Fra 1. januar 1981 hadde bedriften franchiseavtale for produksjon og salg av Pepsi i Telemark og Vestfold. Salget av Pepsi ble tredoblet, og på det meste hadde Trio 52 ansatte (1998). 

Nedturen kom i 1998, hvor Coca Cola gikk ut og bygde sitt eget tapperi i Oslo. Ringnes fikk interessen for, og tok over produksjonen av Pepsi fra Trio. Selskapet forsøkte på en franchiseavtale med Royal Crown Cola, men dette ga ikke de samme økonomiske resultatene og selskapet måtte nedskalere. Trio Fabrikker endret i 1998 navn til Trio Bryggeri og startet med ølbrygging i tillegg til brusproduksjon og eplepressing.

Bryggeriet omsatte i 2005 for cirka 25 mill. NOK og tappet i 2005 totalt 5 millioner liter øl og mineralvann. Det er var halvparten av et mulig produksjonsvolum på 13 millioner liter ved full kapasitetsutnyttelse.

Da tidligere Lundetangen-ansatte ville relansere bryggeriet, som i sin tid ble lagt ned av Ringnes, takket også Trio nei til tilbudet. Produksjonen av dette ølet startet derfor opp igjen i Aass Bryggeri i Drammen. Dermed så også Trio et marked for lokal ølproduksjon og startet bryggerivirksomhet i 1998. 

Trio tappet Pepsi-Cola, inntil 1999 da Ringnes overtok denne produksjonen. Trio drev også lokal produksjon av eplemost basert på private epleleveranser. De produserte sitt eget Supporter-øl, øl for Lidl (Amunds) og rusbrus for Arcus. I tillegg ble det produsert mineralvann.

April 2001 kom Macks Ølbryggeri inn på eiersiden, med en eierandel på 50 %. Etter refinansiering av bryggeriet økte dette til 91 % i 2002. Siden 1. april 2004 var selskapet heleid av Mack.

I 2009 ble bryggeriet lagt ned. Deler av utstyret ble brukt til etableringen av Union Bryggeri.

 Kilder 
 Eilert Kvernes. Frisk Flytande Frukt Fremjar Folkehelsa. I: Soger om levd liv. Årbok for Telemark 2007. s. 130 - 142
 Halvor Ulvenes. Historia om Trio. I: Varden, 10.feb. 2017.
 Halvor Ulvenes. Bondegutten med suksess i byen. I: Det hende i Telemark : Historier om dåd og udåd fortalt i Varden. Bø: Eldhuset, 2018

 Referanser 

Kategori:Norske bryggerier
Kategori:Næringsliv i Skien
Kategori:Selskaper etablert i 1924
Kategori:1924 i Norge